《原韵寿王一如太夫子七十 其一》
清代·沙从心

介寿堂开万象春，翁森花草亦精神。六朝门第乌衣旧，一代儒宗马帐新。

杖国弥坚担道力，扶轮不倦著书身。商山聘诏香山画，德望何关志屈伸。

作者简介：字循矩，光绪乙酉拔贡，戊子举人。官内阁中书协办侍读。为诸生时，才名籍盛，尝肄业南菁书院。学使王先谦刊续皇清经解，分任校勘，多所尽力。邑志传文苑。